: die BLUES SHOW met Gian Groen, Wayne Pauli, Simon Orange, Dale Collins Rob Stemmett
Die Blues Show met Gian Groen (stem en akoestiese kitaar), Simon Orange (stem en klawerbord), Wayne Pauli (stem en elektriese kitaar), Rob Stemmett (baskitaar) en Dale Collins (stem en dromme)
Afrikaans is plesierig maar kry dit die blues? Die Blues Show antwoord hierdie vraag met ‘n oorweldigende “ja!”.
Sedert Voelvry in die laat tagtiger jare het die blues sy regmatige plek in Afrikaanse musiek ingeneem. Die musiek van eers die Gereformeerde Blues band en daarna figure soos Valiant Swart en Gian Groen self, word dikwels beinvloed en onderstreep deur die blues.
Partykeer vloei die blues deur Gian se Daisy de Melker blues soos sterk gif. In ander songs, soos Valiant se Son sak in Durbanville skop die blues soos ‘n volstruis wat vere voel. In nog ander songs soos Kerkorrel se Hillbrow, is die blues-invloed meer subtiel en syfer dit deur - amper soos blou kladpapier.
Goeie blues soek gesoute musikante met blou bloed in hul are. Die groep musikante op die verhoog is meer as bekwaam om klassieke Afrikaanse blues songs en self Gian se eie, in ‘n nuwe bloubaatjie toe te draai.
Maar kom luister self - jy sal jou ore nie glo nie.
En jy hoef nie.
Die blues was en bly immers ‘n hartstaal ..net soos Afrikaans
Gian Groen ( guitar & vocals)
Wayne Pauli (guitar & vocals)
Rob Stemmett (bass)
Dale Collins (drums, guitar, vox)
Simon Orange.. (keys & vocals)
die BLUES SHOW met Gian Groen, Wayne Pauli, Simon Orange, Dale Collins Rob Stemmett
2017-10-31 - R 100 per ticket